Міністэрства абароны Рэспублікі Беларусь

Міністэрства абароны Рэспублікі Беларусь — ведамства ўрада Беларусі, упаўнаважанае кіраваць узброенымі сіламі. Міністр абароны і яго намеснікі прызначаюцца і здымаюцца з пасад прэзідэнтам. Міністр уваходзіць у склад Савет бяспекі Рэспублікі Беларусь. З 20 студзеня 2020 года пасаду міністра займае Віктар Хрэнін.

Склад калегіі міністэрства з удзелам міністра, яго 4 намеснікаў, дзяржаўнага сакратара Савет бяспекі Рэспублікі Беларусь і загадчыкаў відамі ўзброеных сіл таксама ўхваляецца прэзідэнтам. Паседжанні калегіі праводзяцца раз у два месяцы і з’яўляюцца правамоцнымі пры наяўнасці паловы членаў. Рашэнні ўхваляюцца кваліфікаванаю большасцю галасоў прысутных.

З 2022 года Міністэрства абароны Рэспублікі Беларусь знаходзіцца пад санкцыямі Еўрасаюза, ЗША, Швейцарыі, Украіны і Японіі. У жніўні 2023 года да санкцый супраць міністэрства далучылася Канада.

 Будова 
Цэнтральны апарат складаецца з 5 галоўных упраўленняў, 2 упраўленняў, аднаго дэпартаменту, агентцтва і генеральнага штабаhttp://www.mod.mil.by/owq.html .

 Служба 
Поўнагадовыя грамадзяне мужчынскага пола ва ўзросце да 27 год праходзяць ваенную службу цягам 18 месяцаў паводле абавязку, а пры наяўнасці вышэйшай адукацыі — цягам года. Найм на ваенную службу ажыццяўляецца з ліку поўнагадовых грамадзян, у тым ліку жаночага пола з 19 год, ва ўзросце да 35 год на пасады салдатаў і матросаў, сяржантаў і старшынаў, прапаршчыкаў і мічманаў, а на пасады афіцэраў — да 30 год. Гранічны ўзрост знаходжання на службе для салдатаў і матросаў, сяржантаў і старшынаў, прапаршчыкаў і мічманаў, малодшых і старшых афіцэраў, акрамя палкоўнікаў (капітанаў 1-га рангу), складае 45 год, для палкоўнікаў (капітанаў 1-га рангу) — 50 гадоў, генерал-лейтэнантаў, генерал-маёраў — 55 гадоў, а для генерал-палкоўнікаў — 60 гадоў. Застацца на службе звыш гранічнага ўзросту ў званні да падпалкоўніка (капітана 2-га рангу) дазваляецца рашэннямі калегіі міністэрства, а вайскоўцам у званні палкоўніка (капітана 1-га рангу) і вышэй — рашэннем прэзідэнтаhttp://zakanadaustva.narod.ru/zakony/zakon_ab_voinskim_abaviazku_22_07_03.htm .

 Гісторыя 
У снежні 1991 года першым міністрам па справах абароны Беларусі прызначылі генерал-палкоўніка Пятра Чавусаhttp://www.mod.mil.by/85kombel_by.html . Аднак толькі 20 сакавіка 1992 года ўрад ухваліў Пастанову аб стварэнні ўзброеных сіл Рэспублікі Беларусь. У лістападзе 1992 года Вярхоўны Савет Рэспублікі Беларусь ухваліў Законы «Аб абароне», «Аб усеагульным воінскім абавязку і ваеннай службе» ды «Аб статусе ваеннаслужачых», а 6 снежня 1992 года — ваенную дактрынуhttp://www.mod.mil.by/7okrugarmia_by.html .

 Міністры 
 #ФотаПрозвішчаПачатак паўнамоцтваўКанец паўнамоцтваўКіраўнік дзяржавы175px|No image availableПётр Рыгоравіч ЧавусСнежань 1991Красавік 1992Станіслаў Шушкевіч275px|No image availableПавел Паўлавіч КазлоўскіКрасавік 1992Ліпень 1994Станіслаў ШушкевічМечыслаў Грыб375px|No image availableАнатоль Іванавіч Касценка28 ліпеня 19946 чэрвеня 1995Аляксандр Лукашэнка475px|No image availableЛеанід Сямёнавіч Мальцаў10 кастрычніка 19951 лістапада 1996575px|No image availableАляксандр Пятровіч Чумакоў1 лістапада 199628 сакавіка 2001675px|No image availableЛеанід Сямёнавіч Мальцаў24 верасня 20014 снежня 2009775px|No image availableЮрый Віктаравіч Жадобін4 снежня 200925 лістапада 2014875px|No image availableАндрэй Аляксеевіч Раўкоў25 лістапада 201420 студзеня 2020975px|No image availableВіктар Генадзевіч Хрэнін20 студзеня 2020

 Гл. таксама 
 Дэпартамент міжнароднага ваеннага супрацоўніцтва Міністэрства абароны Рэспублікі Беларусь

 Крыніцы 

 Спасылкі 
 Сайт Міністэрства абароны Беларусі 

Абароны
Катэгорыя:Узброеныя сілы Беларусі
Катэгорыя:Міністэрства абароны Беларусі
Беларусь